b'\n_START_ARTICLE_\nPlatt-LePage XR-1\n_START_SECTION_\nXR-1:n suunnittelu ja koelento-ohjelma\n_START_PARAGRAPH_\nPlatt-LePage voitti XR-1 -suunnitelmallaan armeijan kilpailun sen ensimm\xc3\xa4isen helikopterityypin kehitt\xc3\xa4miseksi, ja sopimus kopterin tilaamisesta tehtiin 19. hein\xc3\xa4kuuta 1940. Ensimm\xc3\xa4isen prototyypin rakentaminen alkoi suoraan sopimuksen allekirjoittamisen j\xc3\xa4lkeen ja se luovutettiin armeijan koek\xc3\xa4ytt\xc3\xb6\xc3\xb6n 1. tammikuuta 1941._NEWLINE_Koelento-ohjelma k\xc3\xa4ynnistyi toukokuussa 1941, ja sen ensimm\xc3\xa4iset matalalla ja hitaasti tehdyt lennot sujuivat hyvin. Ensimm\xc3\xa4iset ongelmat kohdattiin, kun XR-1:ll\xc3\xa4 yritettiin ensi kertaa lent\xc3\xa4\xc3\xa4 korkeammalla. Kopteri t\xc3\xb6rm\xc3\xa4si maahan ja vaurioitui vakavasti. Erilaisten ongelmien vaivaamat koelennot jatkuivat uudelleenrakentamisen j\xc3\xa4lkeen aina kev\xc3\xa4\xc3\xa4seen 1943, jolloin kopteri tuhoutui lopullisesti t\xc3\xb6rm\xc3\xa4tess\xc3\xa4\xc3\xa4n maahan. Koelennot jatkuivat kuitenkin j\xc3\xa4lleen saman vuoden lopulla toisella prototyypill\xc3\xa4, jonka huonot suoritusarvot johtivat lopulta ohjelman rahoituksen katkaisemiseen huhtikuussa 1945. XR-1A lahjoitettiin Smithsonian-instituutille, ja se on nykyisin varastoituna restauroimattomana Paul Garber Restoration and Storage Facilityss\xc3\xa4.'